
J e g y z ő k ö n y v

Készült a Bácsalmás Város Önkormányzata Képviselő-testületének 2010. május 31-én, 15 órai kezdettel, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Zalántai Endre polgármester, Mancz Ferenc alpolgármester, Agócs László, Bánfi Attila, Benák Róbert, Farkas Zoltán, Gertner Ferenc, Kiss Zoltán, dr. Száhl Imre, Szente Tibor és Tóth Árpád képviselők (11);

Dr. Keresztury Monika jegyző, Farkas Zoltánné szociális, egészségügyi és családvédelmi osztályvezető, Váczi Julianna gazdasági osztályvezető, dr. Páncsics Piroska testületi ügyintéző (4).

Önkormányzati ügyben volt távol: Kovács B. Károlyné képviselő (1); 
Előre jelezte távolmaradását: Sultis László képviselő (1); 

Nem jelezte távolmaradását: Rostás Tibor képviselő (1); 
Jegyzőkönyvvezető: Susárszki Ferencné testületi ügyintéző
Zalántai Endre polgármester a megjelentek köszöntése után megállapítja a határozatképességet, mert 11 képviselő jelen van (78,5 %) és az ülést megnyitja. Jegyzőkönyv-hitelesítőnek Tóth Árpád és dr. Száhl Imre képviselőket javasolja kijelölni. 
A Képviselő-testület egyhangúlag (11 szavazattal) az alábbi határozatot hozza: 

226/2010. (V. 31.) Bácsalmás v. öh. 

Jegyzőkönyv-hitelesítők kijelölése 



Határozat 

Bácsalmás Városi Önkormányzat Képviselő-testülete Tóth Árpád és dr. Száhl Imre képviselőket jelöli ki jegyzőkönyv-hitelesítőknek. 
Zalántai Endre polgármester az írásban kiküldött napirendi pontok közül a másodikat javasolja levenni, plusz előterjesztésként javasolja megtárgyalni az  Egy tér az információért, közösségért – közösségi tér működtetésének módját (DAOP-4.1.3/B-2008-0071. A javaslatát hozzászólás hiányában szavazásra bocsátja. 
A Képviselő-testület egyhangúlag (11 igen szavazattal) az alábbiak szerint határoz: 

227/2010. (V. 31.) Bácsalmás v. öh. 

Napirend megállapítása 





Határozat 


I. Bácsalmás Városi Önkormányzat Képviselő-testülete az alábbi napirendi pontokat tárgyalja meg: 

Zárt ülésen (az Ötv. 12.§ (4) bek. b) pontja alapján)
1. Tüzép telep értékesítése 

Nyilvános ülésen: 

2. A Bácsalmás Innovatív Nonprofit Kft. finanszírozására készült megállapodás-tervezet jóváhagyása 

3. Tanyaház eszközbeszerzésére forrás biztosítása

4. A gázenergia szabadpiaci beszerzése, szerződéstervezet jóváhagyása 

5. Pályázat benyújtása informatikai eszközök beszerzésére – Gimnázium 

6. „Egy tér az információért,  közösségért Bácsalmáson” projekt szakmai programmódosításának jóváhagyása 

7. Egyebek 
7.1. Egy tér az információért, közösségért – közösségi tér működtetésének módja (DAOP-4.1.3/B-2008-0071
II. Bácsalmás Városi Önkormányzat Képviselő-testülete zárt ülést tart az 1. napirendi pont vonatkozásában. 

Zalántai Endre polgármester bejelenti, hogy az 1. napirendi pontot zárt ülésen tárgyalja a testület. 

A Képviselő-testület 15 óra 05 perctől zárt ülésen folytatja munkáját. 
A Képviselő-testület zárt ülésén az alábbi határozatot hozta: 

228/2010. (V. 31.) Bácsalmás v. öh. 

Tüzép telep értékesítése 




Határozat 

Bácsalmás Városi Önkormányzat Képviselő-testülete a bácsalmási 2924 hrsz. alatt felvett 1,4884 ha területű ipartelep művelési ágú belterületi ingatlant (volt Tüzép telep) pályáztatással  értékesíteni kívánja 20 millió Ft + Áfa összegért. A pályázati kiírás a 2010. júniusi soros ülésre kerül előterjesztésre. 
Határidő: 2010. júniusi soros ülés 

Felelős : Zalántai Endre polgármester 


   Dr. Keresztury Monika jegyző 

Operatív felelős: Városi Orsolya vagyongazdálkodási ügyintéző 

A határozatról értesül: 

- kivonattal:
1. Zalántai Endre polgármester 



2. Dr. Keresztury Monika jegyző 



3. Váczi Julianna gazdasági osztályvezető 



4. Kerényi Béla Bácsalmás, Kossuth u. 85. 
A Képviselő-testület 14 óra 13 perctől nyilvános ülésen folytatja munkáját. 

2. napirendi pont 

Innovatív Nonprofit Kft. finanszírozási megállapodása
(Írásban mellékelve.) 

Zalántai Endre polgármester ismerteti az előterjesztés lényegét, és a határozati javaslatot kiegészíti azzal, hogy az átmeneti finanszírozást  a kötvényforrás terhére biztosítják visszapótlási kötelezettséggel. A kiegészített határozati javaslatot szavazásra bocsátja. 
A Képviselő-testület egyhangúlag (11 igen szavazattal) az alábbi határozatot hozza: 

229/2010. (V. 31.) Bácsalmás v. öh. 
Innovatív Nonprofit Kft. finanszírozási 

megállapodása 






Határozat 

1. Bácsalmás Város Képviselő-testülete (a továbbiakban: Képviselő-testület) a Bácsalmás Innovatív Nonprofit Kft. átmeneti finanszírozására készült megállapodást e határozat mellékleteként jóváhagyja.
2. A Képviselő-testület felhatalmazza Zalántai Endre polgármestert a megállapodás aláírására.
3. Az átmeneti finanszírozás forrása a kötvénypénz visszapótlási kötelezettséggel. 

Határidő:  azonnal

Felelős  : Zalántai Endre polgármester

Operatív felelős: Váczi Julianna osztályvezető

A határozatról értesül: 

- kivonattal: 1. Zalántai Endre, polgármester



2. Dr. Keresztury Monika, jegyző




3. Váczi Julianna osztályvezető


4. Baricz László. az  Innovatív Nkft. ügyvezetője
Melléklet a 229/2010. (V. 31.) Bácsalmás v. öh számú határozathoz

Megállapodás gazdálkodó szervezet finanszírozásáról

Amely létrejött egyrészről Bácsalmás  Város Önkormányzata (6430 Bácsalmás gr. Teleki József u.4-8. képviseli: Zalántai Endre polgármester), mint kölcsönbe adó  (továbbiakban: Támogató)

másrészről az Bácsalmás Innovatív Nonprofit Kft (székhely: (6430 Bácsalmás gr. Teleki József u.4-8.), képviseli: Baricz László ügyvezető), mint Kölcsönbe Vevő (továbbiakban: Támogatott) között Innovatív Nonprofit Kft előrelátható működési és likviditási gondjainak átmeneti finanszírozása érdekében.

Előzmények:

Bácsalmás Város Képviselő-testülete a 222/2010.(V.25.) határozatában arról döntött, hogy a Támogatott gazdálkodását az önkormányzattal szerződésben álló Audit Service Kft-vel átvilágíttatja. Az átvilágítás célja annak a döntésnek az előkészítése, hogy Támogatott működését a jövőben milyen módon határozza meg a képviselő-testület. A jelen megállapodás a e döntés meghozataláig hivatott rendezni azokat a pénzügyi lépéseket, melyek a Támogatott likviditását az átmeneti ideig biztosítják.

1. A Támogatott kijelenti, hogy megismerte Bácsalmás Város Képviselő-testületének 222/2010.(V.25.) határozatát és annak 3-4 pontjában foglaltakat betartja gazdálkodásával összefüggő döntései, kötelezettségvállalásai előtt a tulajdonos képviseletében eljáró személlyel minden esetben egyeztet.

2. A Támogató a jelen megállapodás aláírását követően a Támogatott 2010. április 30. napjáig a gazdálkodásával összefüggésben keletkezett az államháztartással szembeni kötelezettségei rendezésére forrást biztosít.

3. A Támogatott tudomásul veszi, hogy a kötelezettségek rendezése kizárólag csak abban az esetben történik meg, ha Megállapodás mellékletét képező a Támogatott által aláírt „Felhatalmazó levelet” a Támogatott számlavezető pénzintézete is aláírta és nyilvántartásba vette.

4. Az 2. pont szerint kimutatott tartozások rendezése érdekében a Támogatott minden tartozást mutató adónemről a bankszámla felett rendelkezők aláírásával ellátott papíralapú átutalási megbízást készít és az átutalás jogosságát megalapozó dokumentumokkal együtt eljuttatja a Polgármesteri Hivatal Gazdasági Osztályára.

5. A dokumentumok átvizsgálása után a tulajdonos képviseletében eljáró személy intézkedik az átutalások eljuttatásáról a számlavezető pénzintézethez, valamint a kiegyenlítésükre szolgáló összeg átutalásáról a Támogatott bankszámlájára. Az átutalt összeg csak a fenti kötelezettségek kiegyenlítésére szolgálhat.

6. A kötelezettségek kiegyenlítésével egyidejűleg a kiegyenlített összegekkel megegyező összegben a Támogató azonnali beszedési megbízást nyújt be a Támogatott számlavezető pénzintézetéhez a támogatások visszafizetésének biztosítékául. 

7. A támogatott a 6. pontban foglaltakat tudomásul veszi és kötelezi magát, hogy a várható bevételeit banki forgalomban bonyolítja le.

8. A gazdálkodás pénzforgalmának teljes körű figyelése és a támogatás visszafizetésének érdekében, amennyiben a Támogatott bankkártyával rendelkezik, azt köteles az átmeneti finanszírozás idejére a Támogatónál letétbe helyezni.

9. A Támogatott tudomásul veszi, hogy a banki és készpénz pénzforgalmába a Támogató betekinthet.

10. A Támogató a 222/2010.(V.25.) határozatnak megfelelően a fentebb részletezett ideiglenes finanszírozási módot a 2010. április 30-ig keletkezett kötelezettségek kiegyenlítésén túl mindaddig vállalja, ameddig a Képviselő-testület a Támogatott jövőbeli működésével kapcsolatos döntését meghozza.

11. Jelen megállapodás az aláírás napjától a 10. pont szerinti döntés meghozatalának napjáig hatályos.

12. A jelen szerződésben nem szabályozott kérdésekben a hatályos Polgári Törvénykönyvről szóló és a vonatkozó jogszabályok rendelkezései az irányadók.

13. Az esetlegesen felmerülő jogvitákkal kapcsolatban szerződő felek kikötik – hatáskörtől függően- a Bács-Kiskun Megyei Bíróság, illetve a Bajai Városi Bíróság kizárólagos illetékességét.

A Szerződés 4 eredeti, egymással teljes egészében megegyező példányban készült, amelyből egy példány Támogatottnál, 3 példány pedig Támogatónál marad.

Jelen szerződést a Szerződő Felek elolvasás és megértés után, mint akaratukkal mindenben megegyezőt jóváhagyólag aláírták. 

Bácsalmást, 2010. ………………….


………………………
……………………………


Zalántai Endre
Baricz László


Polgármester
ügyvezető


Bácsalmás Város Önkormányzata
Bácsalmás Innovatív Nonprofit Kft


Támogató
Támogatott

Ellenjegyző:


………………………


Dr. Keresztury Monika


jegyző 

FELHATALMAZÓ LEVÉL

Tisztelt 

OTP Bank Nyrt Dél-Alföldi Régió Bácsalmás

6430 Bácsalmás Szent János u. 30-32.

Megbízzuk Önöket az alábbi bankszámlánk terhére az alábbi megnevezett Jogosult által benyújtandó azonnali beszedési megbízás(ok) teljesítésére a következőkben foglalt feltételekkel:

	Kötelezett számlatulajdonos megnevezése
	Bácsalmás Innovatív Nonprofit Kft

(6430 Bácsalmás gr. Teleki József u. 4-8. )

	Felhatalmazással érintett bankszámlájának pénzforgalmi jelzőszáma
	11732088-29900019-00000000

	A jogosult neve:
	Bácsalmás Város Polgármesteri Hivatala

(6430 Bácsalmás gr. Teleki József u. 4-8.)

	A jogosult bankszámlájának pénzforgalmi jelzőszáma
	11732088-15336471-00000000

	
	


A felhatalmazás időtartama 

2010. június 1-től visszavonásig

További feltételek:
a)
fedezethiány esetén a sorba állítás időtartama legfeljebb 35 nap

b)
a felhatalmazás csak a jogosult írásbeli hozzájárulásával vonható vissza.

Bácsalmás, 2010. …….…….






…………………………………………………

Bácsalmás Innovatív Nonprofit Kft

Kötelezett számlatulajdonos cégszerű aláírása

Az azonnali beszedési megbízás benyújtására vonatkozó felhatalmazást tudomásul vettük, azt nyilvántartásunkba bejegyeztük, és az abban foglaltaknak eleget teszünk.

Kelt,………………………..


………………………………………………..


Kötelezett számlavezető pénzintézetének aláírása

3. napirendi pont 
Tanyaház eszközbeszerzésére forrás biztosítása
(Írásban mellékelve.) 

Zalántai Endre polgármester tájékoztatásul elmondja, hogy a Pénzügyi és Fejlesztési Bizottság módosító javaslata szerint 1,2 millió Ft legyen biztosítva eszközbeszerzésre, amelyet a kötvényforrás terhére biztosítanának. 
Tóth Árpád képviselő javasolja, hogy legalább két személy kísérje figyelemmel az eszközbeszerzést. 

Zalántai Endre polgármester az alábbi határozati javaslatot szavaztatja meg: bruttó 1,2 millió Ft-ot javasol biztosítani a kötvényforrás terhére, és az eszközbeszerzés Kiss Zoltán képviselő, PFB-elnök és Váczi Julianna gazdasági osztályvezető segítségével történjen. 

A Képviselő-testület egyhangúlag (11 igen szavazattal) a következők szerint dönt: 
230/2010. (V. 31.) Bácsalmás v. öh. 

Tanyaház eszközbeszerzésére forrás biztosítása

Határozat 
Bácsalmás Város Önkormányzatának Képviselő-testülete (továbbiakban: Képviselő-testület) a Tanyaház pályázati projekt megvalósításában az épület berendezésére, eszközök vásárlására, informatikai eszközök vásárlására, internet kiépítésére, és a riasztórendszerrel való felszerelésére bruttó 1.200.000,- Ft-ot biztosít a kötvényforrás terhére.

A Képviselő-testület megbízza Kiss Zoltán PFB-elnököt  és Váczi Julianna gazdasági osztályvezetőt, hogy az eszközbeszerzés során nyújtson segítséget az intézményvezetőnek.  

Határidő: azonnal

Felelős: Zalántai Endre polgármester

Operatív felelős: Váczi Julianna osztályvezető



     Nyáriné Farkas Orsolya intézményvezető



      Kiss Zoltán PFB-elnök 
A határozatról értesül kivonattal:

1. Zalántai Endre polgármester

2. dr. Keresztury Monika jegyző

3. Váczi Julianna osztályvezető 

4. Nyáriné Farkas Orsolya intézményvezető 

4. napirendi pont 

A gázenergia szabadpiaci beszerzése, szerződéstervezet jóváhagyás

(Írásban mellékelve.) 
Zalántai Endre polgármester tájékoztatásul elmondja, hogy a Pénzügyi és Fejlesztési Bizottság az előterjesztéshez kapcsolódó határozati javaslatba  3. pontot javasol felvenni az alábbi szöveggel:  A Képviselő-testület felkér valamennyi intézményvezetőt, hogy a gázfogyasztási helyeken a lekötött saját kapacitását vizsgálja felül. A kiegészített határozati javaslatot szavazásra bocsátja. 
A Képviselő-testület egyhangúlag (11 igen szavazattal) a következők szerint határoz: 

231/2010. (V. 31.) Bácsalmás v. öh. 

A gázenergia szabadpiaci beszerzése, 

szerződéstervezet jóváhagyás



Határozat 
1. Bácsalmás Városi Önkormányzat  Képviselő-testülete (továbbiakban: Képviselő-testület) úgy dönt, hogy a gázenergia szabadpiaci beszerzésével a 20-100 m3/óra kapacitás-lekötéssel rendelkező fogyasztási helyei tekintetében a GDF SUEZ szolgáltatót bízza meg 2010. július 1. napjával egy éves időtartamra.

2. A Képviselő-testület felhatalmazza Zalántai Endre polgármestert e határozat melléklete szerinti Egyetemes szolgáltatás felmondása, a Szándéknyilatkozat, majd ezt követően elkészített földgáz kereskedelmi szerződés aláírására.


3.  A Képviselő-testület felkér valamennyi intézményvezetőt, hogy a fogyasztási helyeken a lekötött saját kapacitását vizsgálja felül. 

Határidő:  
 azonnal

Felelős  :  
Zalántai Endre polgármester

Operatív felelős: Váczi Julianna osztályvezető

A határozatról értesül: 

- kivonattal: 1. Zalántai Endre, polgármester



2. Dr. Keresztury Monika, jegyző




3. Váczi Julianna osztályvezető


4. Lieder Mária a GDF SUEZ képviseletében

5. valamennyi intézményvezető 

Melléklet a 231/2010. (V. 31.) Bácsalmás v. öh. számú határozathoz

Alulirott
Felhasznalo neve: Bacsalmas Polgarmesteri Hivatal

Felhesznald lakcime/szekhelye: 6430 Bacsalmas, Grof Teleki J. u. 4-8.

mint egyetemes szolgaltatasi engedélyessel az egyetemes szolgaltatasi szerzodéset

Onokkel,

felmondja, a kovetk elhasznalasi helyekre

| Fogy.hely.neve | Fogy.hely.cim Fogy.hely.azonosito
Polgarmesteri Hivatal Biacsalmas Gr. Teleki u. 4-8

6dési Kizpont Bécsalmas Szt. Jianos u. 9.
| Bacsalmas Szt. Janos u. 7.

| Miy
| Gimnazium

A felhasznéld telefonszama: 79/5341-453

Felmondas id6pontja: a jelen felmondas alairésénak napja

Tudomésul veszem, hogy az egyetemes szolgaltatdsi szerzbdés megsziinésének legkorabbi
idépontja a GDF SUEZ Energia Magyarorszég Zrt. éltal a jelen felmondas kézhezvételét koverd
masodik honap elsé napja

Kijelentem, hogy fentiekben meghatérozott felhasznalasi helyekre a
... kereskedelmi engedélyessel/egyetemes

szolgaltaré\’alJ kotiink szerzbdest

Déatum:






SZÁNDÉKNYILATKOZAT

az GDF SUEZ Energia Magyarország Gázszolgáltató Zrt. (székhelye: 6724. Szeged Pulcz utca 44.; Cg 06-10-000336; a továbbiakban „Eladó”), képviseli Németh Adrienne megbízott kereskedelmi igazgató és Vándor Balázs kereskedelmi igazgató helyettes 

másrészről 
Bácsalmás Polgármesteri Hivatal (Székhelye: 6430 Bácsalmás Gr. Teleki u. 4-8. Cg.:………………. a továbbiakban „Fogyasztó”) képviseli: Zalántai Endre polgármester

Eladó és Fogyasztó, együttesen mint „Felek”) között, az alulírott napon és helyen, az alábbi feltételek szerint

Fogyasztó kijelenti, hogy az Eladó képviselőjével a szándéknyilatkozat aláírásának napján az alábbi feltételekben állapodtak meg magyarországi földgázszállításra vonatkozóan:

Földgázszállítás időtartama:

2010.július 01 06h00-tól 2011. július 01. 06h00– ig
Éves fogyasztási gázmennyiség:
151 232 m³

Igényelt összes órai csúcslekötés:
186 m³/h

Telephelyek száma és címe: 

6430 Bácsalmás Gr. Teleki u. 4-8.  plusz 2 telephely

Földgáz molekula ára:


9,879 USD/GJ

Rendszerhasználati díj:

26,75 HUF/ m³

Molekula ár fizetési pénzneme:
HUF

Szerződött mennyiségtől való eltérés: A minimum mennyiség: nincs minimum átvételi kötelezettség.

A maximum mennyiség: nincs maximum átvételi kötelezettség.
Alulvételezésnek esetén nincs pótdíj kötelezettség.

Túlvételezésnek esetén nincs pótdíj kötelezettség.

Felek megállapodnak abban, hogy a fenti adatok alapulvételével jelen szándéknyilatkozat Fogyasztó részéről történő aláírását követő 15 napon belül megkötik a földgáz-kereskedelmi szerződést. 

Budaörs, 2010.  ………. hó  ….                                               ……………..… , 2010. ……. hó  …

	Németh Adrienne        Vándor Balázs

     GDF SUEZ Energia Magyarország Zrt.

Eladó
	   
	Zalántai Endre

Bácsalmás Polgármesteri Hivatal
Vevő


5. napirendi pont 

Informatikai fejlesztések támogatására pályázat benyújtása
(Írásban mellékelve.) 

Zalántai Endre polgármester a határozati javaslatot javasolja kiegészíteni a Pénzügyi és fejlesztési Bizottság: a Képviselő-testület bízza meg Kiss Zoltán PFB-elnököt azzal, hogy az informatikai eszközbeszerzések során nyújtson szakmai segítséget. A határozati javaslatot a kiegészítéssel együtt szavazásra bocsátja. 
A Képviselő-testület egyhangúlag (11 igen szavazattal) az alábbiak szerint dönt: 

232/2010. (V. 31.) Bácsalmás v. öh. 
Informatikai fejlesztések támogatására 

pályázat benyújtása 





Határozat 
1. Bácsalmás Város Önkormányzatának Képviselő-testülete (továbbiakban: Képviselő-testület) pályázatot nyújt be az informatikai fejlesztések támogatására vonatkozóan új informatikai eszközökre, az informatikai eszközök működtetéséhez szükséges új eszközökre, valamint kötelező akkreditált szoftverekre összesen 1 millió Ft-os lehetőségre.

2. A Képviselő-testület megbízza Kiss Zoltán PFB-elnököt, hogy az informatikai eszközbeszerzések során nyújtson szakmai segítséget az intézményvezetőnek. 

Határidő: azonnal

Felelős: Zalántai Endre polgármester

Operatív felelős: Lovrity Ernőné szakreferens

 A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna osztályvezető



4. Kerényiné Szalai Katalin, a  Hunyadi János Gimnázium és 


Szakiskola igazgatója 
6. napirendi pont 

Egy tér az információért, a közösségért Bácsalmáson” című DAOP-4.1.3/B-2008-0071 pályázat szakmai programjának elfogadása tárgyban

(Írásban mellékelve.) 

Zalántai Endre polgármester hozzászólás hiányában szavazásra bocsátja a határozati javaslatot. 
A Képviselő-testület egyhangúlag (11 igen szavazattal) az alábbi határozatot hozza: 

233/2010. (V. 31.) Bácsalmás v. öh. 

Egy tér az információért, a közösségért Bácsal-

máson” című DAOP-4.1.3/B-2008-0071 pályázat 

szakmai programjának elfogadása tárgyban


Határozat 


Bácsalmás Város Önkormányzatának Képviselő-testülete a határozat mellékletét képező szakmai programot elfogadja.


Határidő: azonnal


Felelős: Zalántai Endre polgármester


Operatív felelős: Városi Orsolya vagyongazdálkodási ügyintéző


A határozatról értesül:


- kivonattal:
1.Zalántai Endre polgármester




2.dr. Keresztury Monika jegyző




3. Váczi Julianna gazdasági osztályvezető, általa a Gazdasági 


Osztály




4. Száhl Imre Bácsalmás Innovatív NKft. projektmenedzser  


(6430 Bácsalmás, Hősök tere 3.)

Melléklet a 233/2010. (V. 31.) Bácsalmás v. öh számú határozathoz 

Bácsalmás Város Önkormányzat

Szociális alapszolgáltatások, gyermekjóléti alapellátások és közösségi terek infrastrukturális fejlesztése, című pályázat 

Szakmai programja

Bácsalmás Város Önkormányzata és a Kistérségi Civil Fórum képviselői előzetes szükséglet felmérésekre alapozva, közös célokat megfogalmazva elhatározták új közösségi tér kialakítását. Az együttműködő szervezetek közös érdeke, hogy az állampolgárok identitástudata megerősödjön, gyökeret eresszen, hogy legyenek helyi kisközösségek, hogy létrejöjjenek civil szervezetek (a már meglévők működjenek). Legyen tere: az együtt gondolkodásnak, együttes cselekvésnek, vagyis a helyi társadalom önszerveződésének és együttműködésének.

Az Önkormányzat a közösségi házban elsődlegesen nem a törvényben előírt kötelezően ellátandó feladatokat kíván megvalósítani. Elsősorban helyet biztosít más szervezetek számára, akik a közösségi ház programjához kapcsolódva a szolgáltatások körét bővítik, és a színvonalat emelik.

A ház fenntartója: Bácsalmás Város Önkormányzata. A fenntartó feladata, a közösségi teret használó szervezetek közötti együttműködés kialakítása, a feladatok megszervezése, működéshez szükséges források biztosítása, a ház üzemeltetése.

A közösségi ház programja nem csupán rétegekhez szól, hanem mindenkit megszólít, az önkormányzati, a vállalkozói és a civil szektort egyaránt.

Funkciói:

· Kulturált, esztétikus közösségi tér biztosítása

· Rendszeres szakmai tanácsadásnak helyszín biztosítása 

· Információs pont kialakítása

· Együttműködés a különböző intézményekkel, társadalmi, civil szervezetekkel, polgári szerveződésekkel; közös rendezvények, fórumok, találkozók szervezése.

· A közösségi ház befogadó (szerveződései: körök, klubok, azonos érdeklődés hobby mentén szerveződött csoportok, korosztályi rétegek), kezdeményező, működtető, szolgáló, szolgáltató.

· A közösségi lét szükségletének kialakítása

· A térségi és a térségen kívüli civil szervezetek programjainak ismertetése, összegyűjtése, propagálása, weblapon történő megjelenítése

· Civil Fórum székhelye

· Színház-, kiállítás- és múzeumlátogatás szervezése

· Hagyományápolás, hagyományteremtés tere ( Pl. Bácska Kincse termékek) kiállítások, tárlatok helyszíne

· Ifjúsági kezdeményezések színtere

· Testvérvárosi kapcsolatok ápolásának tere (állandó kiállítás)
A közösségi tér finanszírozása:

	Finanszírozás
	Bevételek

	Bácsalmás Város Önkormányzata költségvetése
	

	Pályázatok
	EU-s, hazai pályázatok a ház működtetésére

	Támogatások
	Foglalkoztatás személyi bér és járulék támogatása


Költségek:

	Munkabérek
	Szerződéses jogviszonyban alkalmazott munkavállalók bére, járulékok

	Programok költségei
	Előadók, oktatók, művészek díjazása

	Számítógép, Internet költségei
	Számítógépek üzemeltetése, karbantartása, Internet

	Üzemeltetési költségek
	Az épület közvetlen működési költségei (víz, gáz, áram, telefon)

	Karbantartás, takarítás költsége
	Az épület és beépített technikák karbantartása, takarítási költségek


 A közösségi házban állandó jelleggel működik a fent felsorolt funkciók a később részletezett szolgáltatások teljesítése érdekében. A közösségi és információs térben nincsenek állandó programok. A programok szervezése az igényekhez, a ház felhasználóihoz, a közösségi térrel szemben állított elvárások függvényében az alkalmazott munkatársak időbeosztása alapján történik.
Nyitva tartási törzsidő: 

Hétfőtől-péntekig: 10.00 – 12.00 és 14.00 – 20.00 

Ezen felül a helyi igényekhez igazodva, előzetes bejelentés alapján.
A Bácsalmási Kistérség lakosainak száma 17.511 fő (2009. évi adat), a közösségi tér szolgáltatásai mindenki számára hozzáférhetőek. A lakosság köréből civil szervezeteken, a Diákönkormányzaton keresztül minden korosztály és réteg elérése a cél. Az érintett szervezetek képviselőivel előzetes egyeztetések alkalmával feltérképeztük a funkciók és szolgáltatások körét. Az érintettek feladatvállalásukat önkéntesek bevonásával kívánják megvalósítani.

A közösségi tér által nyújtott szolgáltatások mindenki számára díjtalanul hozzáférhetőek a fenntartó által meghatározott nyitvatartási idő keretein belül. 

SZOLGÁLTATÁSOK KÖRE

· Kapcsolatteremtés és kapcsolattartás, hagyományok ápolása és új hagyományok teremtése, a művelődési és kikapcsolódási igény szükségletté alakítása.

· Információnyújtás

· Segítségnyújtás hivatalos, elektronikus adatlapok kitöltésében, 

· Munkaügyi Központ információinak gyűjtése, továbbítása, segítségnyújtás munkavállalással kapcsolatos tevékenységekben (pl. önéletrajzok megírása)

· Képviselői fogadóóra feltételeinek biztosítása

· Szabadidős programok, nyári táborok szervezése, propagálása

· Gyermekfelügyelet alkalmankénti biztosítása civil szervezetek összejövetele esetén

· Tanácsadásban segítségnyújtás ( jogi, pszichológiai, pénzügyi, adózási, pályázati témákban) 

· A kistérségi közművelődési közösségek és a civil szervezetek közösségi igényeinek kiszolgálása

· A kistérség közművelődési, közösségi igényeinek feltérképezése, kistérségi eseménynaptár készítése települési és havi bontásban

· Különféle amatőr közösségi, hivatásos előadói estek, fórumok technikai hátterének biztosítása
· Művelődési tevékenységen belül kulturális értékközvetítőként hagyományok, a művészeti alkotások bemutatása és befogadásának elősegítése érdekében: képző-, ipar és fotóművészeti kiállítások szervezése.

· Testvérvárosi kapcsolatok élénkítése keretében, kiállítások, rendezvények szervezése.

· Aktuális témákkal kapcsolatos kiadványok szerkesztésének, létrehozásának, értékesítésének segítése

· Weblap szerkesztése, folyamatos frissítése

· Ifjúsági programokhoz tér és technikai háttér biztosítása

A projekt menedzser: Száhl Imre (Bácsalmás Innovatív Nonprofit Kft.)
A Budapesti Műszaki Egyetemen szerzett okleveles gépészmérnöki diplomát 1994-ben.

2002-től a Bácsalmás Innovatív Kft munkaszervezet vezetője, önkormányzati pályázati referens.

Feladata: az önkormányzati pályázatok előkészítése, elkészítése, utánkövetése, Leader+ gesztorszervezet munkaszervezet vezető.

Munkája során fontosnak tartja a csapatszellemet. Jó kommunikációs, szervező-és vezető készségekkel rendelkezik.

Aktívan részt vesz civil szervezeteknél önkéntes munkában.

A Közösségi Ház működtetését támogatott foglalkoztatásban részt vevő, közművelődési szakemberek fogják végezni. A közösségi térben két fő foglalkoztatására kerül sor, akiknek feladata a közösségi tér és információs pont felsorolt szolgáltatásainak dokumentált megvalósítása, a ház működtetése.

A szakmai vezető a program megvalósításával megbízott személy: Feketéné Ónodi Erzsébet.

Az információs pont az épületen belül mindenki által jól megközelíthető helyen található. Elsődleges feladat, hogy az érintettek szükségleteinek kielégítése, várható problémáinak megelőzése, illetve csökkentése érdekében információs szolgáltatást működtessünk.

A szolgáltatást személyes tanácsadás keretében, információközvetítés útján végezzük, a szolgáltatás az igénybevevők számára térítésmentesen hozzáférhető.

A szolgáltatás által nyújtott információk megbízhatóak. A résztvevőkről az adatvédelmi törvények és az etikai kódexben megfogalmazottakat figyelembe véve, (statisztikai céllal) nyilvántartást vezetünk. 

Az alábbi területeken végzünk információgyűjtést és –személyes tanácsadást: 

· Helyi munkalehetőségek. A munkaügyi Központ elérhetőségei.

· Helyi és regionális kulturális programok

· Helyi és regionális sportolási, fiatalok, gyermekek részére táborozási lehetőségek

· Tájékoztatás tanfolyamokról, képzésekről, tréningekről.

· Helyi hivatalok nyitvatartási ideje, hivatalos adatlapok kitöltésében segítségnyújtás

· Megyei, és helyi önkormányzati képviselők elérhetősége.

· Utazási kedvezmények igénybevételének módja 

· Pályázati információk

 A személyes tanácsadás mellett, az információs pontban elhelyezett számítógépet is önkiszolgáló módon használhatják az érdeklődők, adatgyűjtés céljából. A polcokon elhelyezett nyomtatott információs füzetek, szórólapok, kiadványok, elektronikus adathordozók szintén segítséget jelentenek a szükséges információk megszerzésében.

A projekt megvalósítása során kiépítésre kerülnek a célcsoport tájékoztatását megvalósító kommunikációs csatornák. A projekt elején tervezünk egy nyitó konferenciát, ahol ismertetésre kerül a program célja. Az eseményről a helyi televízió nyújt tájékoztatást. A helyszínen elhelyezett hirdető táblával hívjuk fel a figyelmet az új, igénybe vehető szolgáltatásokra, melyen szerepel az „Információs Pont” megnevezés, illetve a nyitvatartási idő. Helyi, kistérségi, illetve egy megyei lapban tájékoztatást nyújtunk az új szolgáltatásról, elérhetőségekről, nyitva tartási időről. Minden hónapban közöljük a helyi lapokban az aktuális programokat, az igénybevétel módját. Folyamatosan frissítjük, aktualizáljuk a projekt során létrehozott saját weboldalunkat (www.bacskozter.hu). Alkalmanként és szükség esetén szórólapokkal tájékoztatjuk a lakosság minden rétegét. A projekt végén záró konferencia keretén belül kerülnek értékelésre az elért eredmények, illetve az eredmények továbbvitelének fenntartásának módja.

A helyi közösség számára olyan alkalmakat teremtünk, ahol megismerkedhetnek a közösségi térben folyó szakmai munkával. Ez történhet konferenciák, fórumok alkalmával egyaránt. A formális kommunikáció mellett teret kell engedni a nyilvános protokolltól mentes irányított beszélgetéseknek is. A cél, hogy a helybéliek körében nyilvános szóbeszéd és közös gondolkodás tárgyává tegyük az őket érintő problémákat. A megnyilvánulók köréből lehet aztán megtalálni mindazokat, akik szívesen részt vesznek a közösségi tér kialakításában, programjaiban, vagy akár önkéntes tevékenységgel segítik munkánkat.

A bevonás eszköze lehet olyan rendezvények szervezése, mely a helyi szükségletekre, igényekre szerveződik, és figyelemfelkeltő hatása van. Terveink között szerepelnek nagyszabású fesztiválok, sportesemények, koncertek, felvonulások megszervezése melyekkel hagyományt teremthetünk a térségben. 

A kialakításra kerülő térben helyet kapnak a székhellyel nem rendelkező civil szervezetek. Számukra külön iroda helyiséget kívánunk biztosítani, ahol rendelkezésükre fog állni a tevékenységük végzéséhez szükséges infrastruktúra. Használhatják a számítógépeket, nyomtatót, zárható szekrényben elkülönítetten tárolhatják irataikat. Barátságos környezetben tarthatják gyűléseiket, fórumokat, előadásokat szervezhetnek. Tevékenységüket, arculatukat az állandó tárlaton, kiállításon bemutathatják, megismertetve azt a térség lakosságával. Mindezek előnyt jelentenek számukra új támogatók megnyerésében is. Fontos, hogy a szervezetek, fiatalok magukénak érezzék az új közösségi teret, ezért különböző fórumokon, kikért véleményük, javaslataik alapján alakítottuk ki, rendeztük be a helyiségeket. A helyiségek funkcióit szintén az előzetes felmérések alkalmával feltárt szükségletekre alapoztuk.

A szolgáltatásokat a lakossági igényekhez alakítottuk, az együttműködő partnerek javaslata alapján.

Bácsalmás Kistérségi Többcélú Társulás Általános Iskolája

Vörösmarty Mihály Általános Iskola Bácsalmás

Az iskolában 695fő gyermek tanul (ebből 82fő sajátos nevelési igényű) Az iskolai munkát színesítheti az intézményen kívüli tanítási órák megtartása. A közösségi térben osztályfőnöki órát, preventív felvilágosító, ismeretterjesztő előadásokat szervezünk, a gyerekek számára elfogadott előadók meghívásával. A nagyteremben lehetőség nyílik vetítésre, vetélkedők, szavaló versenyek, farsangi mulatságok, osztály bulik megtartására. 

A közösségi házban lehetőséget teremtünk az iskolához nem kötött, szabadidős tevékenységek eltöltésére. A gyerekek a rendelkezésre álló teret igényeiknek megfelelően szabadon alakíthatják ki, és használhatják. 

A gyermekekkel foglakozó, kulturális szabadidő eltöltésére létrejött civil szervezetek önkéntesei (pedagógus végzettségű szakemberek), valamint az iskola pedagógusai vállalták hagyományőrző, kézműves szakkörök vezetését, a fiatalok segítését. 

Hunyadi János Gimnázium és Szakiskola

Az iskolában 376 fő diák tanul.

Bácsalmáson és a térségben nincs a 14-18 éves korosztály számára olyan tér, amely megfelelő, kulturált körülményeket biztosítana szabadidős tevékenységükhöz. A fiatalok többször fordultak ilyen irányú kéréssel az Önkormányzat Képviselőtestülete felé. A gimnázium és a szakiskola tanulói számára időszakos preventív, felvilágosító előadásokat kívánunk szervezni, őket érintő és érdeklő témákban. A továbbtanulással, álláskereséssel kapcsolatban információt, segítséget kaphatnak. A nagytermet szabadon használhatják rendezvényeik megtartására (osztály buli, disco stb.)

A fiatalok és az Önkormányzat részéről is felmerült az igény olyan városi, esetleg kistérségi szintű demokratikus elven működő diákönkormányzat megalakítására, ahol a választott képviselőknek lehetőségük lesz befolyást gyakorolni az önkormányzat döntéseire, tevékenységére, illetve rendelkezhetnének olyan eszközökkel, melynek alkalmazásával problémáikat saját maguk oldhatják meg. Támogatni kívánjuk a diákok önszerveződését. Kezdeményezzük az évenkénti Diákpolgármester választást és a Diákparlament létrehozását.

Alapszolgáltatási Központ

A hátrányos helyzetű és veszélyeztetett gyermekek, számára korlátozottak azok a lehetőségek melyekkel adottságaikat, képességeiket kibontakoztathatják. A közösségi térben ingyenesen használhatják a számítógépeket, Internetet. Részt vehetnek minden rendezvényen, ami a korosztályukat érinti.

Gyermekotthon

A gyermekotthoni , hospitalizációt csökkenti minden olyan tevékenység, ami az intézmény falain kívül nyújt lehetőséget a szabadidő hasznos eltöltésére. A társadalomba történő integrációban a devianciák megelőzésében, a munka világába történő beilleszkedés folyamatának elősegítésében fontos szerepet tölthet be a közösségi tér.

Gyermek és Ifjúság-orvosi Szolgálat

A doktornő félévente ismeretterjesztő interaktív előadást tart az egészséges életmóddal, az egészséges táplálkozással kapcsolatban. Ismerteti a stressz oldás technikáit. Megismerteti a fiatalokkal hogyan alkalmazzák a különböző öngyógyító mechanizmusokat.

Magyar Vöröskereszt Városi Szervezet

Szerepet vállalna elsősegély tanfolyamok, véradások megszervezésében.

Segélyek gyűjtése, szétosztása történhet a közösségi térben. Részt vállal az egészséges életmódra történő nevelésben.

A közösségi térben az együttműködő partnereknek lehetőségük nyílik egymás szolgáltatásainak, tevékenységének megismerésére, kiszélesítésére. A térségre jellemző probléma az elszigeteltség, a különböző szektorok nem tudnak egymásról, nem megfelelő a köztük lévő kommunikáció, ezért az együttműködés sem lehet hatékony.

Ezen probléma áthidalásának legmegfelelőbb eszköze a közösségi tér.

 Az önkéntesek toborzása időigényes feladat, bevonásuknál át kell gondolni, hogy miért van szükség a munkájukra és mit tudunk kínálni nekik. A motiválás alapvető eleme az önkéntes munkájának tiszta meghatározása. 

· Különböző csoportok megbeszélésein való részvétel

· Barátok és kollégák megkérdezése.

· Nyilvános felhívás közzététele.

· Plakátok kiragasztása

· Barátok és kollégák megkérdezése.

Egyértelműen meg kell határozni, hogy mi lesz az önkéntes munkája, tevékenyégének fontosságára fokozatos hangsúlyt kell fektetni.

A közösségi térben választható területek: 

· Közösségi programok szervezése, lebonyolítása

· A szabadidő hasznos eltöltése

· Ifjúságsegítés, gyermekfelügyelet

· Közösséghez tartozás, új barátok szerzése.

· Szegényeken való segítés

· Tapasztalatszerzés

A feladatok végzéséhez nélkülözhetetlen a munkaköri leírások elkészítése, az önkéntesek munkáját a szakmai vezető koordinálja.

A legjobb motiváció, ha bevonjuk Őket a szervezet küldetésébe. A szervezet által megoldandó probléma fontossága, az alapértékek és a kitűzött célok azok, amik munkára késztetik a tagokat. Az elvégzett munkát jutalmazzuk, ez többféleképpen történhet: 

Pl. segítjük Őt új tudás megszerzésében, beszámolókban megemlítjük a nevét, önkéntesek napját ünnepeljük, névnapi üdvözlőlapot küldünk.

A közösségi tér működésébe és a szolgáltatások szervezésébe a Civil Fórumot alkotó szervezetek önkéntesei vállaltak szerepet..

A szakmai programot Bácsalmás Város Képviselőtestülete éves szinten felülvizsgálja, aktualizálja a helyi igényeknek megfelelően.

2010. május 27.

Készítette: 
Feketéné Ónodi Erzsébet (szakmai felelős)


Száhl Imre (projektmenedzser)

7. napirendi pont 
Egyebek 

7.1. Egy tér az információért, közösségért – közösségi tér működtetésének módja

(DAOP-4.1.3/B-2008-0071) 


(Írásban mellékelve.) 

Dr. Keresztury Monika jegyző tájékoztatásul elmondja, hogy a közösségi házba 2 főt alkalmaznának munkaszerződéssel a feladatok ellátására 2010. december 31-ig, és 1 olyan személyt, aki rendelkezési állási támogatásban részesül. 

Tóth Árpád képviselő szerint, ha az előbb említett 2 fő nem vállalja a feladatellátást, akkor munkaügyi támogatás igénybevételével legyen megoldva a feladatellátás. 

Zalántai Endre polgármester az alábbi határozat szerinti szöveget bocsátja szavazásra. 

A Képviselő-testület egyhangúlag (11 igen szavazattal) az alábbiak szerint határoz: 

234/2010. (V. 31.) Bácsalmás v. öh. 

Egy tér az információért, közösségért – 

közösségi tér működtetésének módja

(DAOP-4.1.3/B-2008-0071) 





Határozat 

1. Bácsalmás Városi Önkormányzat  Képviselő-testülete az Egy tér az információért, Közösségért -  Fiedler ház – közösségi tér működtetését 2010. december 31-ig a Polgármesteri Hivatal szakfeladatán kívánja megoldani. 

2. Bácsalmás Városi Önkormányzat  Képviselő-testülete a Polgármesteri Hivatalnál foglalkoztatott munkavállalók létszámán felül  2 fő Munkatörvénykönyv  hatálya alá tartozó teljes munkaidős munkavállaló alkalmazását engedélyezi,  2010. december 31-ig,  100.000,- Ft/hó//fő bruttó bér figyelembevételével. 

3. A Képviselő-testület felkéri dr. Keresztury Monika jegyzőt a szükséges intézkedések megtételére.
4. A Képviselő-testület felhatalmazza Zalántai Endre polgármestert a munkaszerződések aláírására.

Határidő:  
1. és 2. pont vonatkozásában: 2010. XII. 31.



3. pont vonatkozásában azonnal 


4. pont  vonatkozásában 2010. június 15. 

Felelős  :  
Zalántai Endre polgármester

Operatív felelős: Váczi Julianna osztályvezető

A határozatról értesül: 

- kivonattal: 1. Zalántai Endre polgármester



2. Dr. Keresztury Monika jegyző




3. Váczi Julianna osztályvezető

Zalántai Endre polgármester köszöni a megjelenést, mivel egyéb napirend nincs, az ülést 15 óra 17 perckor berekeszti. 

K. m. f.

Zalántai Endre 






Dr. Keresztury Monika

     polgármester 







     jegyző 

Tóth Árpád 







Dr. Száhl Imre

képviselők, jegyzőkönyv-hitelesítők 

